CELEX: 62011CN0402
Language: mt
Date: 2011-07-28 00:00:00
Title: Kawża C-402/11 P: Appell ippreżentat fit- 28 ta’ Lulju 2011 minn Jager & Polacek GmbH kontra s-sentenza tal-Qorti Ġenerali (Is-Seba’ Awla) tat- 12 ta’ Mejju 2011 fil-Kawża T-488/09 — Jager & Polacek GmbH vs L-Uffiċċju għall-Armonizzazzjoni fis-Suq Intern (Trade marks u Disinni) (UASI)

7.1.2012   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 6/2
            
         Appell ippreżentat fit-28 ta’ Lulju 2011 minn Jager & Polacek GmbH kontra s-sentenza tal-Qorti Ġenerali (Is-Seba’ Awla) tat-12 ta’ Mejju 2011 fil-Kawża T-488/09 — Jager & Polacek GmbH vs L-Uffiċċju għall-Armonizzazzjoni fis-Suq Intern (Trade marks u Disinni) (UASI)
   (Kawża C-402/11 P)
   2012/C 6/02
   Lingwa tal-kawża: il-Ġermaniż
   
      Partijiet
   
   
      Appellanti: Jager & Polacek GmbH (rappreżentant: A. Renck, avukat)
   
      Parti oħra fil-proċedura: L-Uffiċċju għall-Armonizzazzjoni fis-Suq Intern (Trade marks u Disinni)
   
      Talbiet tal-appellanti
   
   L-appellanti titlob li l-Qorti tal-Ġustizzja jogħġobha
   
               (1)
            
            
               tannulla s-sentenza tal-Qorti Ġenerali (Is-Seba’ Awla) tat-12 ta’ Mejju 2011 (Każ T-488/09);
            
         
               (2)
            
            
               tikkundanna lill-parti l-oħra għall-ispejjeż tal-ewwel istanza.
            
         
      Aggravji u argumenti prinċipali
   
   Ir-rekwiżit tal-protezzjoni legali effettiva jeħtieġ li l-avviż inkwistjoni tal-Uffiċċju għall-Armonizzazzjoni fis-Suq Intern, li permezz tiegħu l-oppożizzjoni tal-appellanti ġiet iddikjarata ammissibbli, jiġi kkunsidrat bħala deċiżjoni u li l-proċedimenti ta’ oppożizzjoni jitkomplew. L-opinjoni opposta tal-Qorti Ġenerali hija vvizzjata bi żball ta’ liġi u hija bbażata fuq sentenzi tal-Qorti tal-Ġustizzja li ma humiex applikabbli f’dan il-każ.
   Barra minn hekk, il-Qorti Ġenerali żbaljat meta kkonstatat li avviż ma jistax jikkostitwixxi deċiżjoni. Huwa iktar korrett li deċiżjoni tista’ wkoll tiġi inkluża f’avviż.
   Fl-aħħar nett, il-Qorti Ġenerali ma kinitx iġġustifikat biżżejjed għalfejn ir-reġistrazzjoni internazzjonali tat-trade mark inkwistjoni hija irrilevanti għall-proċeduri preżenti.